
          AVIZ

asupra proiectului  de Lege pentru înfiinţarea satului Comasca prin reorganizarea comunei Oinacu, judeţul Giurgiu
În conformitate cu prevederile art. 95  din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru înfiinţarea satului Comasca prin reorganizarea comunei Oinacu, judeţul Giurgiu, trimis cu adresa nr. P.l.x 623 din 4 septembrie 2006, înregistrat  sub nr. 31/1034 din  7 septembrie 2006. 
Camera Deputaţilor este prima Cameră sesizată.

Potrivit prevederilor art. 61 din Regulamentul Camerei Deputaţilor, republicat, comisia a dezbătut proiectul de lege, menţionat mai sus, în şedinţa din  13 septembrie 2006.



Membrii comisiei au examinat proiectul de lege, expunerea de motive şi avizul favorabil al Consiliului Legislativ trimis cu adresa nr. 1053 din 01.08.2006.

În urma dezbaterilor, cu unanimitate de  voturi s-a hotărât avizarea negativă a proiectului de lege  întrucât,   la  nivelul  Comisiei,  proiectul nu  a fost  însoţit de  materialul prin care se atestă organizarea  referendumului şi  rezultatele acestuia, precum şi fişa  localităţii.


În raport de obiectul şi conţinutul său, proiectul de lege  face parte din categoria legilor organice.

                 PREŞEDINTE,
   SECRETAR,

      Sergiu ANDON

